钦定古今图书集成/历象汇编/历法典/第061卷 > 交食历指三
## 钦定古今图书集成/历象汇编/历法典/第061卷 > 交食历指三

《食限》第一。〈凡六章。〉

食限者，日月行两道，各推其经度，距交若干，为有食
之始也。而日与月不同，月食则太阴与地景相遇，两
周相切，以其两视半径较白道距黄道度，又以距度
推交周度定食限。若日食，则太阳与太阴相遇，虽两
周相切，其两视半径未可定两道之距度为有视差，
必以之相加而得距度。故特论半径，则日食之二径
“狭，月食之二径广。”论日食之限，反大于月食之限，以
视差也。

太阴食限

“表中地景半径最大者，先定四十七分；太阴半径最
大者，一十七分二十○秒，并得一度○四分二十○
秒。日月两道之距”，在此数以内可有月食。〈可食者可不食也〉
以此距度推其相值之交，常得一十二度二十八分，
为月食限。推法最大距度。〈四度五十八分半〉与象限九十度，
若距度与交常之弧也。其最小者，地半景定四十三
分，月半径一十五分一十五秒，并得五十八分一十
五秒。若距度与之等者，依前法推交常度，得一十一
度一十六分。此限以内，月过景必有食也。〈必食者无不食也〉
抑此两者，皆论实望时之食限耳，若论平望，其限尤
宽。

如图甲乙为黄道，甲丙当白道，乙为地景心，丙为太
阴心月。切景在丁，其最大两半径为乙，丙得一度○。